b'\n_START_ARTICLE_\nPorsche 787\n_START_PARAGRAPH_\nPorsche 787 je Porschejev dirkalnik Formule 1, ki je bil v uporabi v sezonah 1961 in 1962, ko so z njim dirkali Dan Gurney, Joakim Bonnier, Edgar Barth in Ben Pon. Skupaj so nastopili le na \xc5\xa1tirih dirkah, najbolj\xc5\xa1i rezultat dirkalnika 787 pa je dosegel Gurney z desetim mestom na dirki za Veliko nagrado Nizozemske v sezoni 1961. Edini drugi uvrstitvi je dosegel Bonnier, ki je bil na omenjeni dirki enajsti, na dirki za Veliko nagrado Monaka v isti sezoni pa dvanajsti. Motor je imel delovno prostornino 1,498 cm\xc2\xb3 in je lahko razvil mo\xc4\x8d 190 KM pri 8000 rpm. Dirkalnik je tehtal 456 kg in imel medosno razdaljo 2300 mm.'